EkBass/fiwiki-20250220-pages-articles huggingface dataset:
Klaus Schmidt-Koenig

Klaus Schmidt-Koenig (21. tammikuuta 1930 Heidelberg – 18. helmikuuta 2009) oli saksalainen lintutieteilijä. Schmidt-Koenig opiskeli ensin Heidelbergin yliopistossa, jonka jälkeen hän lyhyen aikaa opiskeli kemiaa Münchenin yliopistossa. Täältä hän siirtyi Freiburgin yliopistoon opiskelemaan biologiaa. Hän vietti kaksi vuotta Max Planck-instituutissa Wilhelmshavenissa Gustav Kramerin oppilaana, ja väitteli filosofian tohtoriksi 1958 arvosanoin summa cum laude. Väitöksessään hän tutki kesykyyhkyjen suunnistautumista kotilakkaansa. Valmistumisensa jälkeen Schmidt-Koenig muutti post doc stipendiaatiksi Yhdysvaltoihin Duke Universityyn Durhamiin. Hän avioitui Inka Rauchin kanssa 1959 ja heille syntyi kolme lasta. Vuonna 1963 hänet nimitettiin Göttingenin yliopistoon, ja 1971 Duke Universityn eläintieteen professoriksi. Schmidt-Koenig asui kuitenkin Saksassa ja teki Yhdysvaltoihin luentomatkoja. 1975 hänet nimitettiin Tübingenin yliopiston käyttäytymisfysiologian (Behavioral Physiology) professoriksi. Tästä virasta hän jäi eläkkeelle 1996. Schmidt-Koenig toimi Saksan Lintutieteellisen Yhdistyksen puheenjohtajana 1986–1991, ja myöhemmin hänet valittiin yhdistyksen kunniajäseneksi. Hän oli American Ornithologists' Unionin kunniajäsen vuodesta 1992 lähtien. Hän kirjoitti lukuisia tieteellisiä artikkeleita ja ainakin kaksi kirjaa suunnistautumisesta: Avian Orientation and Navigation (1979) ja Das Rätseldes Vogelzugs (1980). == Lähteet == *Muistokirjoitus (The Auk 127, 2010) Luokka:Saksalaiset ornitologit Luokka:Vuonna 1930 syntyneet Luokka:Vuonna 2009 kuolleet
Castrol

Castrol on voiteluöljyjä valmistava yritys, jonka emoyhtiö on BP. Nimi Castrol tulee risiinistä (), josta voiteluöljyt valmistetaan. Mm. Volkswagen, BMW ja Audi käyttävät Castrolin tekemiä voiteluöljyjä. Yrityksen tuotteita käytetään myös laajalti moottoriurheilussa. ==Historia== Castrolin (silloinen CC Wakefield and Company) perusti Charles Wakefield vuonna 1899 erottuaan entisestä työpaikastaan. Castrol valmisti voiteluöljyjä lentokoneille ja autoille. 1900–luvulla Wakefield sai ajatuksen sponsoroinnista: sponsorointi alkoi autoista, jotka pyrkivät rikkomaan autojen huippunopeusennätyksiä. 1960 luvulla yrityksen nimi CC Wakefield and Company vaihdettiin Castrol Ltd:hen. Vuonna 1966 Burmah Oil Company osti Castrolin. Vuonna 2000 Burmah Oil Company fuusioitui BP:n kanssa, mutta Castrol sai pitää oman tuotenimensä. ==Lähteet== == Aiheesta muualla == Luokka:Brittiläiset yritykset Luokka:Brittiläiset öljy- yhtiöt Luokka:Brittiläiset kemianteollisuusyhtiöt Luokka:Tavaramerkit
Leopold Ziegler

Leopold Ziegler (30. huhtikuuta 1881 Karlsruhe – 25. marraskuuta 1958 Überlingen) oli saksalainen filosofi. Karlsruhen kaupungissa nykyisessä Baden- Württembergissä varttunut Ziegler opiskeli filosofiaa Heidelbergin ja Jenan yliopistoissa. Hänelle myönnettiin Frankfurtin kaupungin Goethe-palkinto vuonna 1929, Marburgin yliopiston kunniatohtoruus vuonna 1951 ja Saksan liittotasavallan Großes Verdienstkreuz sekä Überlingenin kaupungin Bodensee- kirjallisuuspalkinto vuonna 1956. Luokka:Saksalaiset filosofit Luokka:Vuonna 1881 syntyneet Luokka:Vuonna 1958 kuolleet
Haslital

thumb|right|255px|Näkymä Haslitaliin Aareschluchtilta heinäkuussa 2010 Haslital on Aarejoen alkujuoksun laakso itäisessä Bernin kantonissa, Sveitsissä. Laakso erottaa Bernin Alpit ja Urin Alpit toisistaan. Haslital on noin 40 kilometriä pitkä. Laakso kaartuu Brienzjärveltä, noin 600 metrin korkeudelta, kaakkoon. Sen eteläpäässä sijaitsee 2 165 metriä korkea Grimselsola, joka johtaa Rhônen laaksoon. Laakson suurimmat paikkakunnat ovat Meiringen ja Innertkirchen. Laakson kautta kulkee Valtatie 6, "Grimselstrasse". == Matkailualue == Seudun kunnat (Brienzwiler, Guttannen, Hasliberg, Innertkirchen, Meiringen, Schattenhalb) käyttävät Haslital-nimeä koko seudun matkailupalveluiden markkinoinnissa. Haslitalin matkailusivut == Lähteet == * === Viitteet === == Aiheesta muualla == Luokka:Sveitsin laaksot Luokka:Bernin kantoni
Kuningas Shakan kansainvälinen lentoasema

Kuningas Shakan kansainvälinen lentoasema (IATA DUR, ICAO FALE) on lentoasema Durbanin kaupungissa Etelä-Afrikassa. Asema avattiin 1. toukokuuta 2010. Aseman rakennuskustannukset olivat noin R6.8 miljardia (n. 712 miljoonaa euroa). Kuningas Shakan lentoasema korvasi Durbanin kansainvälisen lentokentän. ==Lähteet== Luokka:Etelä-Afrikan lentoasemat
This Tuesday in Texas

This Tuesday in Texas oli World Wrestling Federationin tuottama vapaapainitapahtuma, joka järjestettiin 3. joulukuuta 1991 Freeman Coliseumissa San Antoniossa. Tapahtuman tarkoituksena oli vakiinnuttaa tiistai toissijaiseksi pay-per-view illaksi. Tapahtuma sai kuitenkin heikon reaktion ja surkeat myyntitulokset. Kolmetoista vuotta myöhemmin WWE:ssä toimi muutaman vuoden Taboo Tuesday niminen PPV tiistai pay-per-viewinä. Tapahtumassa nähtiin kaksi osaista juonikuvioa. Randy Savage teki paluunsa WWE:hen eläkkeelle jäätyään WrestleMania VII:ssä. Hän kohtasi This Tuesday in Texasissa Jake Robertsin, joka oli jo pitemmän aikaa ärsyttänyt esiintymisissään Savagea. Päätapahtuma oli uusinta WWF -mestaruudesta sen aikaisen mestarin The Undertakerin ja Hulk Hoganin välillä. Hogan voitti, mutta sai pitää sitä vain yhden päivän, koska joutui siitä luopumaan epäselvän tuloksen ansiosta. == Ottelut ja tulokset == # Tulokset Stipulaatiot Aika Dark Harris Brothers (Don ja Ron) voittivat Brian Donahuen ja Brian Costellon Tag team matsi ? Dark Sir Charles voitti Dale Wolfen Tavallinen matsi ? Dark Chris Walker voitti Brian Leen Tavallinen matsi ? Dark Chris Chavis voitti JW Stormin Tavallinen matsi ? Dark Ric Flair voitti Roddy Piperin Tavallinen matsi ? 1 Bret Hart (c) voitti Skinnerin Tavallinen matsi WWF Intercontinental -mestaruudesta 13:46 2 Randy Savage voitti Jake Robertsin Tavallinen matsi 06:25 3 Davey Boy Smith voitti The Warlordin (Harvey Wipplemanin kanssa) Tavallinen matsi 12:45 4 Ted DiBiase ja The Repo Man (Sensational Sherriin kanssa) voittivat Tito Santanan ja Virgilin Tag team matsi 11:28 5 Hulk Hogan voitti The Undertakerin (Paul Bearerin kanssa) Tavallinen matsi WWF -mestaruudesta 13:09 == Aiheesta muualla == * IMDb:n sivut Luokka:Showpaini
Idänviherpeippo

Idänviherpeippo (Chloris sinica) on Itä-Aasiassa elävä peippolintu. Sen elinalue käsittää Venäjän Kaukoidän, Kamtšatkan, Kuriilit, Sahalinin, Japanin, Korean niemimaan ja Kiinan sekä mahdollisesti myös Mongolian pohjoisosia. == Lähteet == Luokka:Peipot
Madagaskarinmetsäkerttunen

Madagaskarinmetsäkerttunen (Bradypterus brunneus) on Madagaskarin itäosien kotoperäinen varpuslintu. Richard Bowdler Sharpe kuvaili lajin holotyypin Antananarivon läheltä Madagaskarilta 1877.IBC == Lähteet == Luokka:Sirkkalinnut
Ranskanpodenco

Ranskanpodenco (provensaaliksi Charnego tai Charnigou)Le nouveau dictionnaire provençal-français. Étienne Garcin, 1903 on sukupuuttoon kuollut ranskalainen koirarotu. Ranskankieliset nimitykset ovat charnaigre, charnègre ja charnique. ==Ulkonäkö== Rotu oli olemukseltaan samankaltainen kuin muutkin Välimeren "vinttikoiramaiset" jäniskoirat: sillä oli meripihkan väriset silmät ja pystyt korvat. Urosten säkäkorkeus ei mennyt yli 70 cm eikä narttujen yli 65 cm. == Luonne ja käyttäytyminen == Ranskalaisten kynologien mukaan ranskanpodenco oli brutaali, julma, karkealuonteinen, omanarvontuntoinen ja itsenäinen. Se oli kuitenkin isännälleen omistautunut, vaikka tottelikin tätä vain silloin kun itse halusi, mikä teki siitä haastavan koulutettavan. ==Alkuperä== Ranskanpodenco oli kotoisin Provencen, Languedocin ja Roussillonin alueilta, ja se oli aikanaan Provencessa erittäin yleinen. Jotkut arvelevat sen polveutuneen vinttikoiran ja griffon-tyyppisen ajokoiran välisestä risteytyksestä. Samankaltaiset yhdistelmät Espanjassa ja Portugalissa ovat erittäin hyviä metsästämään viljelemättömillä ja ryteiköiden peittämillä tasangoilla: ne eivät juokse vaan loikkivat.Dictionnaire d'histoire naturelle, appliquée aux arts, Principalement à l'Agriculture et à l'Economie rurale et domestique : par une société de naturalistes et d'agriculteurs: Avec des figures tirées des trois Règnes de la Nature. Tome V: de l'imprimerie de Crapelet. A Paris, Chez Deterville, Libraire, rue du Battoir. 1803 Toinen teoria on, että rotu olisi alun perin ollut jonkin Välimeren jäniskoiran (podencot, podengo, faaraokoira yms.) ja provencelaisen paimenkoiran välinen risteytys. Joka tapauksessa se kuului samaan rotutyyppiin sisilialaisen etnankoiran, portugalinpodengon ja andalusianpodencon kanssa ja oli läheistä sukua ibizanpodencolle. Useat mosaiikit todistavat että jo muinaiset roomalaiset käyttivät sitä metsästykseen. Se saattoi kulkeutua Provenceen Maghrebista saraseenien mukana heidän miehityksensä aikaan. Itä-Pyreneiden metsästäjät ja salametsästäjät käyttivät ranskanpodencoa jäniksen metsästykseen ja viiriäisen jäljitykseen: kivääriä ei edes tarvittu, sillä koira paitsi karkotti saaliin liikkeelle ja ajoi tätä takaa, otti tämän myös kiinni. Se oli erittäin monipuolinen metsästyskoira: jotkut käyttivät sitä vinttikoirana, toiset seisojana ja kolmannet jäljestäjänä. Sillä metsästettiin villikaniinia aina 1800-luvun loppuun asti, mutta Aix-en-Provencen oikeustalon päätöksestä ja kassaatioistuimen vahvistuksesta sillä metsästäminen kiellettiin vuonna 1844.Samat, J.-B. Les Chiens, le Gibier et ses Ennemis. Saint-Etienne, 1907. Tämän vuoksi sen kasvattaminen lopetettiin, minkä jälkeen se katosi vähitellen. === Etymologia === Charnègre tarkoittaa "mustanaamaa", mikä viittaa rodun punahiillikon väriseen kuonoon.Canton, Mario. Levrieri e segugi primitivi, s. 166-167. Antonio Crepaldi Editore, 2012: Porto Viro, Italia. ==Katso myös== * Andalusianpodenco * Etnankoira * Faaraokoira * Galicianpodenco * Ibizanpodenco * Kanarianpodenco * Maneto * Podenco * Portugalinpodengo == Lähteet == Luokka:Podencot Luokka:Sukupuuttoon kuolleet koirarodut Luokka:Ranskalaiset koirarodut
Srilankanmetsäkerttunen

Srilankanmetsäkerttunen (Elaphrornis palliseri, myös Bradypterus palliseri) on Sri Lankan kotoperäinen varpuslintu. Se on sukunsa ainoa laji, ja elää metsän tiheässä alikasvoksessa. Edward Blyth kuvaili lajin holotyypin Sri Lankasta vuonna 1851. == Lähteet == Luokka:Sirkkalinnut
Nevin Yanıt

Nevin Yanıt (s. 16. helmikuuta 1986 Mersin, Turkki) on turkkilainen pika- aitajuoksija, 100 metrin aitajuoksun Euroopan-mestari. Yanıt keskeytti alkueräjuoksunsa Göteborgin EM-kilpailuissa 2006. Vuonna 2007 hän karsiutui Birminghamin sisäratojen EM-kilpailuissa 60 metrin aitajuoksun alkuerissä ja Osakan MM-kilpailuissa 100 metrin aitajuoksun välierissä. Hän voitti samana vuonna alle 23-vuotiaiden Euroopan-mestaruuden Debrecenissä ajalla 12,90 ja sai hopeaa Bangkokin universiadeissa ajalla 13,07. Yanıt karsiutui 2008 välierissä sekä Valencian sisäratojen MM-kilpailuissa että Pekingin olympialaisissa. Seuraavana vuonna hän sai kultaa Pescaran Välimeren kisoissa ajalla 13,08 ja Belgradin universiadeissa ajalla 12,89, mutta karsiutui välierissä Berliinin MM-kilpailuissa. Hän voitti 100 metrin aitajuoksun Euroopan-mestaruuden Barcelonassa 2010 Turkin ennätysajalla 12,63. Seuraavan vuoden Daegun MM-kilpailuissa hän karsiutui välierissä. Vuonna 2013 Yanit sai Turkin yleisurheiluliitolta kahden vuoden kilpailukiellon dopingin käytön vuoksi. Kansainvälinen yleisurheiluliitto valitti tapauksessa urheilun kansainväliseen vetoomustuomioistuimeen, joka pidensi kilpailukiellon kolmen vuoden pituiseksi. Kaikki hänen tuloksensa 28. kesäkuuta 2012 lähtien hylättiin. Hylättyihin tuloksiin sisältyi 2012 Helsingin EM-kilpailuiden voitto ajalla 12,81, Lontoon olympialaisten viides sija Turkin ennätysajalla 12,58 ja 2013 Göteborgin EM-hallikilpailuiden voitto maansa ennätyksellä 7,89. == Henkilökohtaiset ennätykset == === Ulkoradat === Laji Aika Paikka Päivä 100 m aitajuoksu 12,63 Barcelona 31. heinäkuuta 2010 === Sisäradat === Laji Aika Paikka Päivä 60 m aitajuoksu 8,00 Gent 18. helmikuuta 2007 == Lähteet == Luokka:Turkkilaiset pika-aitajuoksijat Luokka:Dopingrikkomuksesta tuomitut turkkilaiset Luokka:Dopingrikkomuksesta tuomitut yleisurheilijat Luokka:Vuonna 1986 syntyneet Luokka:Elävät henkilöt
Hannu Tenhiälä

Hannu Yrjänä Tenhiälä (s. 3. elokuuta 1941 Hämeenlinna) on suomalainen poliitikko. Hän oli keskustan kansanedustaja vuosina 1975–1992 ja Pohjois- Karjalan läänin maaherra vuosina 1992–1997. Tenhiälä on maatalous- ja metsätieteiden maisteri. Hänen isänsä Juho Tenhiälä toimi myös kansanedustajana ja ministerinä. == Aiheesta muualla == * Luokka:Kansanedustajat Luokka:Suomen Keskustan poliitikot Luokka:Suomen maaherrat Luokka:Hämeenlinnan kaupunginvaltuutetut Luokka:Hämeen vaalipiiri Luokka:Vuonna 1941 syntyneet Luokka:Elävät henkilöt
Hung Up Promo Tour

Hung Up Promo Tour on Madonnan kolmas promo-kiertue. Se mainosti vuonna 2005 tullutta uutta studioalbumia Confessions on a Dance Flooria. Hung Up Promo Tour esitettiin kymmenessä paikassa, The Roxyssa New Yorkissa, Atlantic Pavilionissa Lisbonissa, ZDF:ssä Mannheimissä, Parkinsonissa, Koko Nightclubissa, BBC Onessa ja G.A.Y. Nightclubissa Lontoossa sekä Studio Coastissa ja Fuji TV:ssä Tokiossa. == Esityslista == # "Hung Up" # "Get Together" # "Sorry" # "I Love New York" # "Ray Of Light" # "Let It Will Be" # "Jump" # "Everybody" == Esiintyjät ja yhteistyökumppanit == # Stuart Price - Kosketinsoitin # Monte Pittman - Kitara # Steve Sidelnyk - Rummut # Daniel "Cloud" Campos - Tanssija # Jamie King - Kiertueen ohjaaja == Lähteet == * madeyes.net - http://madeyes.net/ Luokka:Madonnan konserttikiertueet Luokka:Vuoden 2005 konserttikiertueet en:Confessions on a Dance Floor#Promotion
Herrojen Eeva

Herrojen Eeva on Yrjö Kostermaan ohjaama suomalainen komediaelokuva vuodelta 1954. Elokuva on sekä Kostermaan että käsikirjoittaja Erkki-Mikael Salmen ainoa elokuva. ==Juoni== Elokuva kertoo sukkatehtaassa työskentelevästä yksinhuoltajan tyttärestä (Liisa Tuomi), jonka tuttavapiiri koostuu monenlaisista miehistä.Pajukallio, Arto: Elokuvat. Helsingin Sanomat 3.8.2010, s. B 11. Eevan miesystävä Bertil (Holger Salin) on roisto eikä pidä siitä että Eeva on tekemisissä poliisien kanssa. Mainosmiehen roolissa on Tarmo Manni.Telvis.fi, Filmiopas ==Näyttelijät== == Vastaanotto == Elokuvaa on luonnehdittu tyhjänpäiväiseksi aikaansaannokseksi, jonka tekemiseen ei juuri ole paneuduttu.Herrojen Eeva, Savonsanomat.fi Ainoana katsomisperusteena pidetään Liisa Tuomea,Herrojen Eeva, Keskisuomalainen jonka osuudesta todetaan eräässä kritiikissä, että ”hän teki hienon paluun valkokankaalle”AL: Herrojen Eeva. Päivän elokuvia, Tv-maailma 44/2012, s. 25.. Jo aikalaisarviossa Jörn Donner toteaa, että Tuomi kuuluu niihin harvoihin filminäyttelijöihin, joilla on älyä, temperamenttia ja uskallusta. Teatteriohjaajana kannuksensa hankkinut Kostermaa ei saanut aikalaiskriitikoilta kiitosta, eikä hän sen jälkeen ohjannutkaan kuin pari dokumenttielokuvaa.Lehdistöarvio, Elonet.fi, viitattu 14.11.2012 ==Lähteet== ==Aiheesta muualla== * Luokka:Suomalaiset mustavalkoelokuvat Luokka:Vuoden 1954 suomalaiset elokuvat Luokka:Suomalaiset komediaelokuvat
Ylös Jangtse-jokea

Ylös Jangtse-jokea () on vuonna 2007 julkaistu dokumenttielokuva, jonka ohjasi kiinalaiskanadalainen Yung Chang. Dokumentti kuvaa Kolmen rotkon padon rakennusta Jangtse-joella ja erityisesti ihmisiä, joiden elämään pato vaikuttaa. Elokuva tuotettiin yhteistyössä National Film Board of Canadan ja EyeSteelFilm -⁠elokuvayhtiön kanssa. Canadian Broadcasting Corporation, National Geographic Channel, P.O.V., SODEC, ja Telefilm osallistuivat myös projektiin. == Palkinnot== Festivaali Palkinto Ajankohta Genie Awards Best Documentary 2009 Golden Horse Film Festival and Awards Best Documentary 2008 Sundance Film Festival Official Selection 2008 Vancouver International Film Festival Best Canadian Documentary 2008 San Francisco International Film Festival Best Feature Documentary 2008 Independent Spirit Awards Best Documentary Nominee 2009 == Aiheesta muualla == * * Luokka:Vuoden 2007 dokumenttielokuvat Luokka:Kanadalaiset dokumenttielokuvat Luokka:Vuoden 2007 kanadalaiset elokuvat
Monterreyn hurrikaani

Monterreyn hurrikaani vuonna 1909 oli tuhoisimpia Atlantin valtameren hurrikaaneja, joista on säilynyt tietoja. Meksikossa sen arvioidaan tappaneen noin 4 000 ihmistä. Hurrikaaniksi se kehittyi trooppisesta myrskystä Leewardsaarten itäpuolella, kulki Hispaniolan ylitse 23. elokuuta ja nousi maihin Kuubassa ennen kuin kehittyi luokan 3 hurrikaaniksi Karibianmerellä. Tämän jälkeen se liikkui Jukatanin niemimaan pohjoiskärjen yli, minkä jälkeen se saavutti korkeimman tuulennopeutensa 185 km/h. Tamaulipasin osavaltioon se saapui 27. elokuuta ja haihtui seuraavana iltapäivänä. Aineellisten vahinkojen arvioidaan nousseen 50 miljoonaan dollariin. Monterreyn kaupunki kärsi pahimmat tuhot. Siellä yli puolet rakennuksista tuhoutui ja 20 000 ihmistä jäi kodittomaksi. ==Lähteet== *Monthly Weather Review for 1909 (PDF) *"Easy-to- Read HURDAT 1851-2009" National Hurricane Center Luokka:Vuoden 1909 Atlantin hurrikaanikausi
Kerimäen rautatieasema

Kerimäen rautatieasema () on rautatieliikennepaikka Savonlinnan Silvolassa noin 10 kilometriä Kerimäen kirkonkylältä lounaaseen. Kaikki rataosalla kulkevat Parikkalan ja Savonlinnan väliset taajamajunat pysähtyvät asemalla. Asema avattiin Elisenvaaran ja Savonlinnan välisen rataosuuden yhteydessä 1. helmikuuta 1908. Kerimäen asemarakennus on rakennettu Bruno Granholmin suunnittelemien V luokan aseman tyyppipiirustusten mukaan. Asemarakennus valmistui 1908, ja sitä laajennettiin 1947. Asema oli alun perin nimeltään Silvola sitä ympäröivän kylän mukaisesti, mutta nimi muutettiin silloisen sijaintikunnan mukaan Kerimäeksi 29. toukokuuta 1988. Asemalla oli 1990-luvun alkuun asti noin 10 kilometrin päässä sijaitsevan Ruokojärven kalkkikivilouhoksen kuljetuksiin liittyvää tavaraliikennettä. Lipunmyynti asemalla lakkautettiin vuonna 1999, ja miehitys loppui huhtikuussa 2007 kauko- ohjaukseen siirtymisen myötä. == Lähteet == == Aiheesta muualla == *VR: Kerimäen rautatieasema *Vaunut.org: Kuvia Kerimäen rautatieasemalta Luokka:Kerimäki Luokka:Etelä-Savon henkilöliikenteen rautatieliikennepaikat Luokka:Savonlinnan rautatieliikennepaikat Luokka:Bruno Granholmin suunnittelemat rakennukset
Carolin Dietrich

Carolin Dietrich (o.s. Nytra, s. 26. helmikuuta 1985 Hampuri) on saksalainen pika-aitajuoksija. Hän edustaa MTG Mannheim -seuraa ja häntä valmentaa Rüdiger Harksen. Nytra sijoittui 100 metrin aitajuoksussa kuudenneksi alle 20-vuotiaiden MM-kilpailuissa Grossetossa 2004 sekä alle 23-vuotiaiden EM- kilpailuissa Erfurtissa 2005 ja Debrecenissä 2007. Hän karsiutui välierissä Pekingin olympialaisten 2008 ja Berliinin MM-kilpailujen 2009 100 metrin aitajuoksussa sekä Torinon sisäratojen EM-kilpailujen 2009 60 metrin aitajuoksussa. Nytra sai pronssia 100 metrin aitajuoksussa Barcelonan EM- kilpailuissa 2010 ajalla 12,68. Pariisin sisäratojen EM-kilpailuissa 2011 hän voitti 60 metrin aitajuoksussa kultaa ajalla 7,80. Nytra on voittanut Saksan mestaruuden 100 metrin aitajuoksussa vuosina 2007–2010 ja 2012 sekä sisäradoilla 60 metrin aitajuoksussa 2010 ja 2011. Hän juoksi 100 metrin aitajuoksussa ennätyksensä 12,57 Lausannessa 8. heinäkuuta 2010 ja 60 metrin aidoissa 7,80 Pariisissa 4. maaliskuuta 2011. == Lähteet == == Aiheesta muualla == *Virallinen sivusto Luokka:Saksalaiset pika-aitajuoksijat Luokka:Vuonna 1985 syntyneet Luokka:Elävät henkilöt
CIM-10 Bomarc

CIM-10 Bomarc oli Boeingin Yhdysvaltain ilmavoimille valmistama maasta laukaistava ilmatorjuntaohjus. Sen ensilaukaisu tapahtui 24. helmikuuta 1955. Boeingin ohella ohjuksen kehitystyöhän osallistui Michiganin yliopisto. Boeing valmisti vuosien 1957 ja 1964 välisen aikana kaikkiaan 700 Bomarc-ohjusta ja niihin 420 laukaisujärjestelmää. Ohjukset olivat käytössä 1970-luvun alkuvuosiin saakka. == Bomarc-kriisi == Yhdysvallat ja Kanada solmivat vuonna 1957 NORAD-sopimuksen, joka johti John Diefenbakerin konservatiivihallituksen päätökseen sijoittaa Kanadan alueelle Bomarc-ohjuksia. Kanada vastaanotti 56 ohjusta, jotka sijoitettiin La Macazaan, Quebeciin ja North Bayhin, Ontarioon. Ohjusten hallinnasta vastasi NORAD. Päätöstä tehtäessä hallitus ei ollut kuitenkaan tehnyt selväksi, että ohjukset oli tarkoitus varustaa ydinkärjillä. Asian tultua julki vuonna 1960, syntyi väittelyä tulisiko Kanadaan sijoittaa ydinaseita. Viivytys huononsi Kanadan ja Yhdysvaltojen välisiä suhteita. Päätös ydinkärjistä viipyi vuoteen 1963, jolloin ne hyväksyi uudeksi pääministeriksi nousseen Lester B. Pearsonin johtama liberaalihallitus, ja ydinkärjet toimitettiin laukaisupaikoille 31. joulukuuta 1963. Päätös oli kuitenkin tehty vastahakoisesti ja vuonna 1969 valtaan noussut Pierre Trudeaun hallitus kumosi sen. Kanadassa Bomarcit poistettiin käytöstä vuoteen 1972 mennessä. == Asetyypille tapahtuneet onnettomuudet == 7.6. 1960 syttyi tuleen Bomarc-A tyyppinen ohjus McGuiren lentotukikohdassa kun ohjuksen nesterakettimoottoreita oltiin tankkaamassa. Aseen ydinlatauksesta pääsi karkaamaan plutoniumia, joka saastutti tukikohdan aluetta. Se peitettiin betonoinnilla sekä asfaltoinnilla. Säiliöitten pitäminen täysinä olisi aihettanut korroosiota. Täyttäminen oli taasen hidasta sekä vaarallistakin, mikä teki aseen toimintavalmiuden heikoksi.Lappi, Ahti: Ilmatorjunta Kylmässä Sodassa, s. 62, Ilmatorjuntasäätiö, 2003, Jyväskylä. == Tekniset tiedot == * kärkiväli: 5,54 m * halkaisija: 89 cm * pituus: 13,72 m * arvioitu lentopaino: 7 250 kg * huippunopeus: yli 2,5 machia * toimintamatka: yli 640 km * kattokorkeus: yli 24 km * moottorit: 50 000 lb rakettimoottori lähtöä varten, kaksi 12 000 lb Marquardt-ramjettia lentoa varten * aseistus: ydinkärki, tyyppiä W-40 (7–10 kT) Lähde: == Lähteet == == Aiheesta muualla == Luokka:Ilmatorjuntaohjukset Luokka:Boeing
In Guezzam

In Guezzam (myös 'Ayn Qazzām, Aïn Guezzam, I-n-Guezzâm) () on kunta In Guezzamin piirikunnassa Tamanrassetin maakunnassa eteläisessä Algeriassa. Asukkaita kunnassa on 4 938 (1998). In Guezzam sijaitsee kymmenen kilometrin päässä Nigerin rajalta pohjoiseen. Algerian puolen rajamuodollisuudet tapahtuvat siellä. In Guezzamista pääsee 416 kilometrin päässä pohjoisessa sijaitsevaan Tamanrassetin kaupunkiin jaetuilla nelivetotakseilla, jotka lähtevät niiden ollessa täysiä. In Guezzamin kautta kulkee myös kuorma-autoja, jotka ottavat kyytiinsä myös matkustajia. Lisäksi Tamanrassetiin kulkee muutama linja-auto viikossa. Tamanrassetista liikennöi kerran viikossa lentokone In Guezzamin lentoasemalle. In Guezzamissa on yksi ravintola, joka järjestää myös majoitusta. Esimerkiksi pankki kaupungista puuttuu. Dakar- rallin reitti on kulkenut In Guezzamin kautta vuonna 1979. == Väestö == In Guezzamin väkiluvun kehitys vuoden 1977 väestönlaskennasta vuoden 1998 väestönlaskentaan sekä vuoden 2010 arvio: In Guezzamin väkiluvun kehitys vuoden 1977 väestönlaskennasta vuoden 1998 väestönlaskentaan sekä vuoden 2010 arvio: In Guezzamin väkiluvun kehitys vuoden 1977 väestönlaskennasta vuoden 1998 väestönlaskentaan sekä vuoden 2010 arvio: Vuosi Väkiluku Lähde 1977 1 195 1987 12 189 1998 4 938 2010 (arvio) 29 951 == Lähteet == == Aiheesta muualla == * In Guezzam Wikimapiassa Luokka:Algerian kunnat
Nell Balaban

Nell Balaban on yhdysvaltalainen laulaja-lauluntekijä, näyttelijä, teatteriohjaaja ja ääninäyttelijä. Hän on esiintynyt teatterissa 1990-luvun ja 2000-luvun alussa muutamissa Broadway-näytelmissä.Nell Balaban IBDB Viitattu 5.8.2010 Balaban esiintyi myös televisiossa 1990-luvun lopulla cameo- rooleissa televisiosarjoissa Kova laki ja Sopranos. Hän esiintyi myös muutamassa suoraan DVD:lle julkaistuissa elokuvissa, kuten Wildly Available ja Amyn salattu maailma. 2000-luvulla Balaban teki äänirooleja animaatioihin, jossa hän käytti salanimiä Karen Neil ja Karen Neill. Kaikki projektit olivat 4Kidsin tuotantoa, joissa hän muun muassa dubbasi englanniksi Pokemonissa Carolineaa, Roxannea ja Elisaa. Balaban oli myös Yu-Gi-Oh! -animessa Ishizu Ishtarin ja One Piecessä Nefertari Vivin äänenä. Lisäksi hän oli usean vuoden ajan Karain äänenä vuoden 2003 Turtles-sarjassa, sekä muutamissa videopeleissä, kuten Teenage Mutant Ninja Turtles 3: Mutant Nightmare. ==Lähteet== ==Aiheesta muualla== * * * Anime News Network Luokka:Yhdysvaltalaiset laulaja-lauluntekijät Luokka:Yhdysvaltalaiset teatterinäyttelijät Luokka:Yhdysvaltalaiset teatteriohjaajat Luokka:Yhdysvaltalaiset ääninäyttelijät Luokka:Syntymävuosi puuttuu Luokka:Elävät henkilöt
Perri Shakes-Drayton

Perri Shakes-Drayton (s. 21. joulukuuta 1988 Lontoo, Yhdistynyt kuningaskunta) on englantilainen 400 metrin aitajuoksija. Shakes-Drayton sijoittui kahdeksanneksi alle 20-vuotiaiden MM-kilpailuissa Pekingissä 2006. Saman ikäluokan EM-kilpailuissa Hengelossa 2007 hän sai hopeaa 400 metrin aitajuoksussa Britannian junioriennätyksellä 56,46. 4 × 400 metrin viestissä hän ankkuroi Britannian niin ikään toiseksi. Shakes-Drayton voitti alle 23-vuotiaiden Euroopan-mestaruuden 400 metrin aitajuoksussa Kaunasissa 2009 ajalla 55,26. Saman vuoden Berliinin MM-kilpailuissa hän karsiutui välierissä. Dohan sisäratojen MM-kilpailuissa 2010 hän kuului viidenneksi sijoittuneeseen brittien 4 × 400 metrin viestijoukkueeseen. Barcelonan EM-kilpailuissa 2010 hän oli 400 metrin aitajuoksussa kolmas ennätyksellään 54,18 ja juoksi 4 × 400 metrin viestissä ankkuriosuuden Britannian pronssijoukkueessa. Seuraavan vuoden Daegun MM-kilpailuissa hän karsiutui 400 metrin aitojen välierissä ja kuului neljänneksi sijoittuneeseen Britannian pitkän viestin joukkueeseen. Shakes-Drayton voitti Istanbulin sisäratojen MM-kilpailuissa 2012 kultaa 4 × 400 metrin viestissäIstanbul 2012 – Naisten 4×400 metrin viestin tulokset, IAAF . Lontoon olympialaisissa hän karsiutui 400 metrin aitajuoksun välierissä ja sijoittui Britannian joukkueessa viidenneksi 4 × 400 metrin viestissä. Göteborgin EM-hallikilpailuissa 2013 hän voitti kultaa sekä 400 metrillä ajalla 50,85 että 4 × 400 metrin viestissä. Moskovan MM-kilpailuissa 2013 hän sijoittui 400 metrin aitajuoksussa seitsemänneksi. Shakes-Drayton juoksi Lontoon MM-kilpailuissa 2017 alkuerissä 4 × 400 metrin viestissä. Loppukilpailussa Britannia sai toisella kokoonpanolla hopeaa. == Henkilökohtaiset ennätykset == === Ulkoradat === Laji Aika Paikka Päivä 400 metrin juoksu 50,50 Gateshead 22. kesäkuuta 2013 400 m aitajuoksu 53,67 Lontoo 26. heinäkuuta 2013 == Lähteet == Luokka:Brittiläiset 400 metrin aitajuoksijat Luokka:Brittiläiset pikajuoksijat Luokka:Vuonna 1988 syntyneet Luokka:Elävät henkilöt
SummerSlam (1997)

SummerSlam (1997) oli kymmenes jokavuotinen SummerSlam-pay-per-view (PPV) -tapahtuma, jonka World Wrestling Federation (WWF) tuotti. Se pidettiin 3. elokuuta 1997 Continental Airlines Arenalla East Rutherford, New Jerseyssä. Tapahtumassa selostaja Michael Cole teki debyyttinsä. Päätapahtumamatsissa Bret Hart voitti WWF Mestaruuden The Undertakerilta, mikä oli ensimmäinen kerta kun SummerSlam:ssa vaihtui WWF-mestari. == Matsit ja tulokset == # Tulos Stipulaatio Aika 1 Mankind voitti Hunter Hearst Helmsleyn (Chynan kanssa) Steel cage -matsi 16:25 2 Goldust (Marlenan kanssa) voitti Brian Pillmannin Tavallinen matsi (Häviön tuloksena, Brian Pillman joutui pukeutumaan Marlenan asuun, kunnes hän voittaa matsin.) 07:15 3 The Legion of Doom (Hawk ja Animal) voitti The Godwinnsin (Henry ja Phineas). Tag team -matsi 09:51 4 The British Bulldog (c) voitti Ken Shamrockin diskauksella Tavallinen matsi WWF European Mestaruudesta (Jos British Bulldog häviää tittelin, hän joutuisi syömään koiranruokaa.) 07:29 5 Los Boricuas (Savio Vega, Miguel Pérez, Jr., Jose Estrada, Jr. ja Jesus Castillo) voittivat Disciples of Apocalypsen (Crush, Chainz, 8-ball ja Skull) Kahdeksan miehen tag team -matsi 09:07 6 Steve Austin voitti Owen Hartin (c) Tavallinen matsi WWF Intercontinental Mestaruudesta (Jos Austin ei voita mestaruutta, hänen täytyisi pussata Owen Hartin takamusta) 16:16 7 Bret Hart voitti The Undertakerin (c) Tavallinen matsi WWF Mestaruudesta, Shawn Michaels spesiaali tuomarina (Jos Bret Hart ei voita titteliä, hän ei tulisi enää koskaan painimaan Yhdysvalloissa uudestaan) 28:09 == Lähteet == * SumerSlam 1997:n viralliset sivut Luokka:Showpaini
SønderjyskE

SønderjyskE on tanskalainen jalkapalloseura, jolla on myös jääkiekko- ja käsipallotoimintaa. Seuran joukkueilla on useita kotipaikkoja Etelä- Jyllannissa. Seuran nimikin on johdettu sanoista Sønderjysk Elitesport, mikä tarkoittaa Etelä-Jyllannin pääsarjaurheilua. Seura onkin perustettu, koska alueella tultiin siihen johtopäätökseen että yksittäisistä kunnista ei pystytä kasaamaan kilpailukykyisiä joukkueita eri sarjoihin. Vuonna 2010 neljä seuran viidestä joukkueesta pelasikin pääsarjatasolla, jääkiekkojoukkue on jopa voittanut kaksi viimeisintä mestaruutta. Miesten jalkapallojoukkue on pelannut pääsarjatasolla vasta kolme kautta. Miesten jalkapallojoukkue pelaa Tanskan 1. divisioonassa. Miesten jalkapallojoukkue pelaa ottelunsa Haderslevin jalkapallostadionilla ja naisten joukkue Vojensissa. == Joukkue == === Nykyinen kokoonpano === Päivitetty 20. maaliskuuta 2021 ==Katso myös== * SønderjyskE Ishockey == Lähteet == Luokka:Tanskalaiset jalkapalloseurat Luokka:Haderslevin kunta
Terry Southern

Terry Southern (1. toukokuuta 1924 Alvarado, Texas, Yhdysvallat – 29. lokakuuta 1995 Manhattan, New York, Yhdysvallat)Southern, Terry, Kirjasampo, viitattu 25.10.2021 oli vaikutusvaltainen yhdysvaltalainen kirjailija, esseisti, käsikirjoittaja ja yliopiston opettaja, erityisesti tunnettu satiirisesta tyylistään. Hän oli sodanjälkeisen Pariisin kirjallisten piirien jäsen ja kuului New Yorkin Greenwich Villagen beat-runoilijoihin. Hän vaikutti 1960-luvulla amerikkalaisen elokuvan uudistumiseen. Southern käsikirjoitti monia elokuvia, esimerkiksi Easy Riderin ja Tohtori Outolemmen, josta hän sai vuonna 1964 The Writer's Guild of American palkinnon sarjassa paras komediakäsikirjoitus. ==Suomennetut teokset== * Mason Hoffenberg & Terry Southern, Candy (Candy, 1958), suom. Juhani Koskinen, Weilin & Göös 1968 * Ihmekristitty (The Magic Christian, 1959), suom. Tuula Saarikoski, Weilin & Göös 1970 * Sininen elokuva (Blue Movie 1970), suom. Väinö Kirstinä, Weilin & Göös 1971 ==Lähteet== ==Aiheesta muualla== *Terry Southerin haastattelu Luokka:Yhdysvaltalaiset kirjailijat Luokka:Yhdysvaltalaiset käsikirjoittajat Luokka:Vuonna 1924 syntyneet Luokka:Vuonna 1995 kuolleet
Helvetin jengi

Helvetin jengi (The Wild Angels) on yhdysvaltalainen elokuva vuodelta 1966. Sen on ohjannut Roger Corman. Elokuvan pääosia näyttelevät Peter Fonda, Nancy Sinatra, Bruce Dern ja Diane Ladd. Elokuvan sai ensi-iltansa Suomessa vasta vuonna 1973 vahvasti leikattuna. Sitä ennen Helvetin jengi oli ollut Suomessa esityskiellossa. Viitattu 5.8.2010. Helvetin jengi on ensimmäisiä moottoripyöräelokuvia, ja se aloitti aina 1970-luvulle asti jatkuneen lajityypin. Elokuvan aitouden lisäämiseksi siihen palkatiin muutamia aitoja helvetin enkeleitä. Viitattu 5.8.2010. == Lähteet == == Aiheesta muualla == * Luokka:Vuoden 1966 yhdysvaltalaiset elokuvat Luokka:Roger Cormanin ohjaamat elokuvat
Anamosa

Anamosa on kaupunki Yhdysvalloissa Iowassa. Kaupungin asukasluku on 5 533 (2010). Kaupunki on Jonesin piirikunnan hallinnollinen keskus.Jones County Kaupungin halki virtaa Wapsipiniconjoki. == Lähteet == == Aiheesta muualla == * Kaupungin verkkosivusto Luokka:Iowan kaupungit
Mark Fuhrman

Mark Fuhrman (s. 5. helmikuuta 1952 Eatonville, Washington, Yhdysvallat) on yhdysvaltalainen entinen Los Angelesin poliisin etsivä. Hän on myös kirjoittanut kirjoja ja pitänyt omaa puheohjelmaa radiossa. Fuhrman on esiintynyt yhdysvaltalaisessa animaatiosarjassa South Park, yhdennentoista tuotantokauden jaksossa With Apologies to Jesse Jackson. ==Katso myös== *Rasistikortti Luokka:Yhdysvaltalaiset poliisit Luokka:Vuonna 1952 syntyneet Luokka:Elävät henkilöt
HMS Ledbury (L90)

HMS Ledbury (viirinumero L90) oli Britannian kuninkaallisen laivaston Hunt- luokan tyypin II saattuehävittäjä, joka palveli toisessa maailmansodassa. == Valmistus == Alus tilattiin 5. syyskuuta 1939 työnumerolla J6606 osana vuoden 1939 sota-ajan hätäohjelmaa () John I. Thornycroft and Companyltä Woolstonista, missä köli laskettiin 24. tammikuuta 1940. Alus laskettiin vesille 27. syyskuuta 1941. Aluksen valmistuminen viivästyi telakan kärsittyä vaurioita ilmahyökkäyksessä ja alus valmistui 11. helmikuuta 1942.Naval- history.net - HMS Ledbury == Palvelus == Maaliskuussa 1946 alus poistettiin palveluksesta ja siirrettiin Portsmouthissa reserviin. Se sijoitettiin 1958 poistolistalle ja myytiin BISCOlle. Alus hinattiin vielä samana vuonna toukokuussa Shipbreaking Industriesille Charlestowniin romutettavaksi. ==Lähteet== * * * === Viitteet === Luokka:Kuninkaallisen laivaston Hunt-luokan hävittäjät Luokka:Thornycroftin valmistamat alukset Luokka:Yhdistyneen kuningaskunnan toisen maailmansodan hävittäjät
HMS Oakley (L98)

HMS Oakley (viirinumero L98) oli Britannian Kuninkaallisen laivaston Hunt- luokan tyypin II saattuehävittäjä, joka palveli toisessa maailmansodassa. == Valmistus == Alus tilattiin 20. joulukuuta 1939 osana vuoden 1939 sodanajan hätäohjelmaa () työnumerolla J1853 Yarrow and Companyltä Scotstounista Galsgowista, missä köli laskettiin 19. elokuuta 1940 nimettynä HMS Tickhamiksi. Alus kuitenkin nimettiin kesäkuussa HMS Oakleyksi alkuperäisen nimenhaltijan tultua siirrettyä Puolan merivoimille. Alus laskettiin vesille 15. tammikuuta 1942 nimellä HMS Oakley. Aluksen valmistuminen viivästyi telakan vaurioiduttua ilmapommituksessa 7. toukokuuta 1942 saakka.Naval- history.net - HMS Oakley == Palvelus == Alus palasi vuoden 1945 lopulla Britteinsaarille, jossa se siirrettiin reserviin Portsmouthissa. Alus oli kuitenkin valmiudessa palaamaan palvelukseen, kunnes se sijoitettiin poistolistalle. Alus myytiin marraskuussa 1957 Saksan liittotasavallalle, ja se nimettiin 2. lokakuuta 1958 Gneisenauksi. Alus aloitti palveluksensa tykistökoululaivana 18. lokakuuta. Alus poistettiin alusluettelosta 1977 ja se myytiin romutettavaksi 12. tammikuuta 1978. ==Lähteet== * * * === Viitteet === Luokka:Kuninkaallisen laivaston Hunt-luokan hävittäjät Luokka:Yarrow’n valmistamat alukset Luokka:Yhdistyneen kuningaskunnan toisen maailmansodan hävittäjät
HMS Southwold (L10)

HMS Southwold (viirinumero L10) oli Britannian kuninkaallisen laivaston Hunt- luokan tyypin II saattuehävittäjä, joka palveli toisessa maailmansodassa. == Valmistus == Alus tilattiin 20. joulukuuta 1939 työnumerolla J6274 osana vuoden 1939 hätäohjelmaa J. Samuel White and Companyltä Cowesista, missä köli laskettiin 18. kesäkuuta 1940. Alus laskettiin vesille 29. toukokuuta 1941 ja valmistui 9. lokakuuta.Naval-history.net - HMS Southwold == Palvelus == Lokakuussa 1941 alus siirtyi vastaanottotestien ja varustamisen jälkeen Scapa Flowhun, jossa se aloitti kouluttautumisen Kotilaivaston mukana. Alus määrättiin koulutuksen jälkeen liittymään Välimeren laivastoon. Alus liittyi 16. marraskuuta Clydessä saattueeseen WS12Z HMS Dulvertonin kanssa matkatakseen Hyväntoivonniemenreittiä Aleksandriaan. Alus saapui 24. marraskuuta saattueen mukana Freetowniin, josta se jatkoi 28. marraskuuta matkaansa. Alus erkani 14. joulukuuta saattueesta jatkaakseen matkaansa itsenäisesti. Se lähti 29. joulukuuta Mombasasta Adenin kautta Aleksandriaan. === 1942 === Southwold liittyi 5. tammikuuta 1942 Aleksandriassa Välimeren laivaston 5. hävittäjälaivueeseen, jonka tehtävänä oli saattueiden suojaaminen ja meriliikenteen valvonta. Alus osallistui laivueen mukana Tobrukin varuskunnan huoltamiseen ja joukkojen siirtoihin. Helmikuussa alus suojasi Malta saattuetta MW9B, joka joutui voimakkaaseen ilmahyökkäykseen. Saattue joutui palaamaan Aleksandriaan. Alus oli 20. maaliskuuta saattueen MW10 reitillä sukellusveneidentorjuntapartiossa HMS Avon Valen, HMS Beaufortin, HMS Dulvertonin, HMS Eridgen, HMS Heythropin ja HMS Hurworthin kanssa ennen saattueen lähtöä Aleksandriasta (operaatio MG1), minkä aikana Heythrop torpedoitiin Bardian edustalla. Seuraavana päivänä alus lähti Tobrukissa tankattuaan liittyäkseen saattueeseen MW10, kun saatiin tieto Italian laivaston osaston merellä olosta. Alus suojasi risteilijöitä HMS Cleopatra ja HMS Penelope, kun hävittäjät tekivät torpedohyökkäyksen Italian laivastoa vastaan. Se palasi saattueen suojaksi Italian laivaston vetäytyessä (Sirten lahden toinen taistelu). Saattue joutui tämän jälkeen ilmahyökkäykseen. Seuraavana päivänä ilmahyökkäykset jatkuivat. Saattueen kärsittyä pahoin ilmahyökkäyksissä sen alukset saivat määräyksen pyrkiä itsenäisesti satamaan. Southwold ja Beaufort määrättiin suojaamaan huoltoalus HMS Breconshireä. Southwold osui 24. maaliskuuta kovassa merenkäynnissa brittiläiseen miinaan pyrkiessään ohittamaan Breconshireä, joka oli vaurioitunut ilmahyökkäyksessä liikuntakyvyttömäksi. Hävittäjä kärsi pahoja vaurioita muun muassa suuren vuodon konehuoneeseen sekä sähkövoiman katoamisen. Hinaaja Ancient otti aluksen hinaukseen, mutta aluksen runko katkesi. Aluksen hitaasti vajotessa aaltoihin Dulverton pelasti sen eloonjääneet. Aluksen konehuoneen täyttyessä vedellä sai surmansa yksi upseeri ja viisi miehistönjäsentä. ==Lähteet== * * * ===Viitteet=== Luokka:Kuninkaallisen laivaston Hunt-luokan hävittäjät Luokka:Whiten valmistamat alukset Luokka:Yhdistyneen kuningaskunnan toisen maailmansodan hävittäjät
Iselle

Iselle (virallisesti Iselle di Trasquera) on kylä ja rautatieasema Italiassa, Piemonten alueella, lähellä Sveitsin rajaa. Kylä kuuluu Trasqueran kuntaan. Iselle on Simplonin tunnelin eteläinen pääteasema, jossa Sveitsin ja Italian valtiollisten rautatieyhtiöiden (SBB-CFF-FFS ja RFI) rataverkot yhdistyvät. Henkilöliikenteen lisäksi Iselle on Italia–Sveitsi-autojunien pääteasema, josta on yhteys Brigiin ja KanderstegiinSveitsin julkisen liikenteen aikataulut 1975 ja 1981. == Katso myös == *Simplonin sola == Lähteet == * Eisenbahnatlas Schweiz. Verlag Schweers + Wall GmbH 2004. ISBN 3-89494-122-7 ===Viitteet=== == Aiheesta muualla == Luokka:Sveitsin rautatieliikennepaikat Luokka:Italian kylät Luokka:Piemonte
Quik Is the Name

Quik Is the Name on rap-artisti DJ Quikin esikoisalbumi. Se julkaistiin Profile Records levy-yhtiön kautta 6. tammikuuta 1991. == Kappaleet == Luokka:Vuoden 1991 esikoisalbumit Luokka:Yhdysvaltalaiset hip hop -albumit
Tillinmäki

right|thumb|250px|Tillintie, Tillinmäen kokoojatie, Pirttitien risteyksestä itään/kaakkoon nähtynä Tillinmäki () on Saunalahden kaupungin­osaan kuuluva pientalo­alue Espoossa, Kiven­lahden ja Kauk­lahden välissä. Alueen palstoittaminen pien­talo­alueeksi alkoi vuonna 1940, jolloin Bastvikin kartanon omistaja, Kansallis­pankin johto­kunnan jäsen Antti Hiltunen alkoi lohkoa tilasta kesän­vietto­paikkoja pankin henkilö­kunnalle. Samoihin aikoihin alueelle alettiin muodostaa tontteja myös rintamamiestaloja varten. Hiltunen antoi alueelle nimen Tillin­maa kasvatus­isänsä Antti Koposen mukaan, joka tunnettiin lempi­nimellä Tilli-setä, koska hän komeine viiksineen ja pujo­partoineen muistutti ulko­näöltään 30-vuotisen sodan saksalaista sota­päällikköä kreivi Johann Tillyä. Kun pien­talo­aluetta myöhemmin laajennettiin, sai sen uudempi osa vuonna 1952 nimen Tillin­mäki, joka myöhemmin tuli koko alueen nimeksi. ==Lähteet== == Aiheesta muualla == * Luokka:Saunalahti (Espoo)
Parolan huoltopataljoona

Parolan huoltopataljoona (PARHP, aikaisemmin Parolan pataljoona, ParP) on Panssariprikaatin joukkoyksikkö. Pataljoonan päätehtävänä on kouluttaa sotilaskuljettajia ja huollon erikoismiehiä sodanajan panssari- ja mekanisoituihin joukkoihin. ==Organisaatio== Pataljoonaan kuuluvat seuraavat yksiköt: * esikunta (E/PARHP) * Autokomppania (AUTOK) * 1. Panssarihuoltokomppania (1. PSHK) * 2. Panssarihuoltokomppania (2. PSHK) * Puolustusvoimien varusmiessoittokunta (PVVMSK) * Kuljetuskeskus (KuljKesk) * Keskusvarasto (KVAR) Varusmieskoulutusta antavat vain em. komppaniat sekä varusmiessoittokunta, joka siirtyi pataljoonan alaisuuteen vuonna 2014. Joukkoyksikkö sijaitsee Hattulassa, Parolannummen varuskunnassa. Sen komentajana vuonna 2018 on everstiluutnantti Kalle Laurila. Parolan pataljoona perustettiin 1.9.1987. Sittemmin se on toiminut nimillä Panssariviestipataljoona (PsViestiP sekä PsVP), vuoden 2007 alusta jälleen Parolan pataljoona ja viimeisimpänä Parolan huoltopataljoona. == Lähteet == Luokka:Panssariprikaati
Pikkusirppitimali

Pikkusirppitimali (Pomatorhinus ruficollis) on Etelä- ja Itä-Aasiassa tavattava timaleihin kuuluva varpuslintu. ==Koko ja ulkonäkö== Kooltaan pikkusirppitimali on 19-20 cm. Selästään ja siivistään lintu on väriltään oliivinruskea ja niska on punaruskea. Lajin päälaki on ruskea tai harmaa ja mustassa päässä on myös selkeä valkoinen silmäkulmajuova. Pikkusirppitimalin melko kookas nokka on alaspäin kaartunut ja alaosastaan keltainen. Pikkusirppitimalin rinta ja vatsa ovat väritykseltään valkoiset ja rinnassa on mustia pystyjuovia. Kyljet ovat kastanjanruskeat. Koiras- ja naarassirppitimalit eivät eroa toisistaan ulkonäön perusteella. Laji muistuttaa ulkonäöltään intiansirppitimalia (Pomatorhinus horsfieldii), mutta on sitä pienikokoisempi ja vaaleampi. ==Levinneisyys ja elinympäristö== Pikkusirppitimalia tavataan alueelta, joka ulottuu Intiasta Kaakkois-Aasiaan ja edelleen pohjoiseen päin Kiinaan. Linnun elinympäristöä ovat vuorten juurien tiheiden metsien aluskasvillisuus, alppiruusupensaikot, sekä saniaistiheiköt. Pikkusirppitimalin elinympäristöt sijaitsevat 1 400-2 600 metrin korkeudella merenpinnasta. ==Elintavat== Pikkusirppitimalit viettävät piileskelevää elämää tiheiköissä. Ne liikkuvat yleensä pareittain, mutta voivat liittyä muiden timalilajien kanssa sekaparviksi. Linnun ravinto koostuu pääasiassa selkärangattomista eläimistä. Pikkusirppitimalin pesimäkausi kestää toukokuulta kesäkuulle. Pesä on kupolimainen ja rakennetaan pensaikkoon lähelle maata ruohoista, sammalista ja muista kasvimateriaaleista. Naaras munii kolmesta viiteen väriltään valkeahkoa munaa. ==Lähteet== Luokka:Timalit
Hard Candy Promo Tour

Hard Candy Promo Tour on Madonnan neljäs promo-kiertue. Se mainosti vuonna 2008 ilmestynyttä uutta studioalbumia Hard Candy. Hard Candy Promo Tour esitettiin kolmessa paikassa: Roseland Ballroomissa New Yorkissa, l'Olympiassa Pariisissa sekä Mote Parkissa Lontoossa. == Esityslista == # "Candy Shop" # "Miles Away" # "4 Minutes" # "Hung Up" # "Give It 2 Me" # "Music" == Esiintyjät ja muut henkilöt == * Madonna - Laulu ja kitara * Justin Timberlake - Laulu * Nicki Richards - Taustalaulu * Kevin Antunes - Musiikin ohjaus * Jamie King - Kiertueen ohjaaja * Monte Pittman - Kitara * Brian Frasier-Moore - Rummut * Ric'key Pageot - Kosketinsoitin * DJ Enferno - DJ * Stefanie Roos - Valvova koreografi * Richmond Talauega - Koreografi * Tone Talauega - Koreografi * Jason Young - Tanssija * Shay - Tanssija * Leroy "Hypnosis" Barnes - Tanssija * Ant Boogie - Tanssija * Kento Mori - Tanssija * Jenny Kita - Tanssija * Valeree Pohl - Tanssija * Emilie Capel - Tanssija * Nilaya Sabnis - Tanssija * "King" Charles Parks - Tanssija * Prince Jron - Tanssija * Rikiccho - Tanssija * Da Yoshi - Tanssija == Lähteet == * http://madeyes.net/ Luokka:Madonnan konserttikiertueet Luokka:Vuoden 2008 konserttikiertueet en:Hard Candy (Madonna album)#Promotion it:Hard Candy (Madonna)#Hard Candy Promo Tour
Way 2 Fonky

Way 2 Fonky on rap-artisti DJ Quikin toinen studioalbumi. Se julkaistiin Profile Records levy-yhtiön kautta 1. tammikuuta 1992. Albumi nousi Billboard 200 listalla sijalle 20. Albumilla oleva "Way 2 Fonky" on vastaus Tim Dogin dissaus kappaleeseen "Fuck Compton". Chris Rock listasi albumin 25 parhaan hip hop albumin listalle Rolling Stone lehdessä 2005. == Kappaleet == # Kappale Mukana 1\. America'z Most Complete Artist 2\. Mo' Pussy 3\. Way 2 Fonky 4\. Jus Lyke Compton 5\. Quik'z Groove II [For U 2 Rip 2] 6\. Me Wanna Rip Your Girl 7\. When You're a Gee Playa Hamm 8\. No Bullshit KK (2nd II None) 9\. Only Fo' Tha Money 2nd II None 10\. Let Me Rip Tonite 11\. Niggaz Still Trippin' AMG, 2nd II None, JFN & Hi-C 12\. Tha Last Word == Lähteet == Luokka:Vuoden 1992 albumit Luokka:Yhdysvaltalaiset hip hop -albumit
Kolossaalijärjestelmä

Kolossaalijärjestelmä on pylväsjärjestelmä, jossa pylväät tai pilasterit ovat kahden tai useamman kerroksen korkuiset. Se oli erittäin suosittu barokin arkkitehtuurissa. ==Lähteet== Luokka:Pylväät
Huoltokeskus

Huoltokeskus on lähinnä puolustusvoimissa toimiva keskus, jonka tehtävänä on ylläpitää materiaalien, ruokahuollon, kuljetusten sekä lääkintäasioiden toimintoja. Joissakin joukko-osastoissa niin kuin Karjalan Prikaatissa on erikseen materiaalikeskus, kuljetuskeskus ja kunnossapitokeskus. Huoltokeskuksessa työskentelee seä siviili- että sotilashenkilöitä. Materiaaliasioista huoltokeskukselle kuuluu mm. taisteluvälineasiat, vaatetus- ja liinavaatehuolto sekä toimistotarvikkeet. Myös erillinen kuljetus- tai materiaalikeskus voi olla osa huoltokeskusta. Huoltokeskuksen lyhenteenä käytetään Hkesk tai HKesk. Huoltokeskusmalli tuli Puolustusvoimissa käyttöön uuden johtamis- ja hallintojärjestelmän myötä vuonna 1998. Luokka:Suomen puolustusvoimat
Jean-Louis Barrault

Jean-Louis Barrault (8. syyskuuta 1910 Le Vésinet, Yvelines, Ranska – 22. tammikuuta 1994) oli ranskalainen ohjaaja, näyttelijä ja miimikko. Hän kannatti totaalista teatteria, jonka ilmaisussa käytettiin kaikkia fyysisiä ja dramaattisia keinoja. Jean-Louis Barrault opiskeli Charles Dullinin ohjauksessa ja näytteli Dullinin seurueessa 1933–1935. 25-vuotiaana Barrault tutustui miimikko Étienne Decroux'hun, jonka kanssa hän opiskeli mimiikkaa ja työskenteli Théâtre de l'Atelier´ssa. Vuosina 1940–1946 hän kuului Comédie- Françaiseen, jossa hän ohjasi kaksi maineikkaaksi noussutta näytelmää, Paul Claudelin Le Soulier de satin ja Jean Racinen Phèdre. Uransa aikana hän näytteli yli 50 elokuvassa, muun muassa elokuvissa Onnellisia päiviä, Jenny – pariisilaisnainen, Farinet ou l'or dans la montaigne ja Vallankumouksen palveluksessa.Elonet.fi Ammatillisen kokemuksensa ansiosta hänellä oli hyvät edellytykset esittää 1800-luvun miimikkoa Jean-Gaspard Deburauta (Baptiste Debureau) Marcel Carnén elokuvassa Paratiisin lapset (1945). Barrault avioitui 1940 näyttelijä Madeleine Renaud'n kanssa. He perustivat useita teattereita ja kiersivät eri puolilla maailmaa, muun muassa Etelä-Amerikassa. Hän oli näyttelijä Marie-Christine Barrault'n setä ja sponsoroi jonkin aikaa Peter Brookia. Hänet palkittiin Kunnialegioonan jäsenyydellä. Hän kuoli sydänkohtaukseen Pariisissa 83-vuotiaana. Hänet on haudattu vaimonsa Madeleine Renaud'n viereen Passyn hautausmaalle Pariisiin. Jean-Louis Barrault on sanonut: ==Lähteet== ==Aiheesta muualla== * * Jean-Louis Barrault's Ohoto & Gravesite Luokka:Ranskalaiset elokuvaohjaajat Luokka:Ranskalaiset näyttelijät Luokka:Vuonna 1910 syntyneet Luokka:Vuonna 1994 kuolleet
2nd II None

2nd II None on Comptonista kotoisin oleva rap-yhtye, johon kuuluu KK (Kai McDonald) ja Gangsta D (Darius Barnett). He tekivät levytyssopimuksen Profile Recordsin kanssa vuonna 1987 ja julkaisivat esikoisalbuminsa nimeltä 2nd II None vuonna 1991. Classic 220 -nimeä kantavan levyn he julkaisivat Arista Records -levy-yhtiön kautta vuonna 1999. Vuonna 2008 heidän vuonna 1994 valmistunut julkaisematon Tha Shit -albuminsa vuoti Internetiin. == Diskografia == * 2nd II None (1991, uudelleenjulkaisu 1999) * Classic 220 (1999) * Tha Shit (2008, nauhoitettu 1992–1994) * Tha Kollective (2009, kokoelma) * Compton Muzik (2014) === Singlet === * Be True to Yourself (1991) * If You Want it (1992) * Didn't Mean to Turn You on (1994) * Up n' da Club (1999) == Aiheesta muualla == * 2nd II None Discogsissa Luokka:1980-luvun yhtyeet ja sooloartistit Luokka:1990-luvun yhtyeet ja sooloartistit Luokka:Yhdysvaltalaiset duot Luokka:Yhdysvaltalaiset hip hop -yhtyeet
Portaali (arkkitehtuuri)

Portaali (, portti) on rakennuksen arkkitehtonisesti koristeltu sisäänkäynti. Portaaleja on perinteisesti rakennettu merkittäviin rakennuksiin kuten kirkkoihin korostamaan niiden pääsisäänkäyntiä. Usein portaaleja koristavat pilasterit ja veistokset. == Lähteet == == Aiheesta muualla == Luokka:Arkkitehtuurin käsitteet
Seksitutkija ulkoavaruudesta

Seksitutkija ulkoavaruudesta () on vuonna 2000 ensi-iltansa saanut yhdysvaltalainen komediaelokuva, jonka on ohjannut Mike Nichols. == Juoni == Miesten asuttamalta planeetalta lähetetään edustaja Maahan etsimään sopivaa naista. == Rooleissa == == Aiheesta muualla == * Luokka:Vuoden 2000 yhdysvaltalaiset elokuvat Luokka:Yhdysvaltalaiset komediaelokuvat Luokka:Mike Nicholsin ohjaamat elokuvat